Selvmordsangrepene mot hovedflyplassen i Istanbul: 44 personer bekreftet drept
Antall mennesker som ble drept i terrorangrepet i Istanbul, har steget til 44, ifølge myndighetene i Tyrkia . Torsdag ettermiddag døde 25 år gamle Yasin Ocal på sykehus etter å ha blitt påført alvorlige hodeskader i tirsdagens terrorangrep, melder det statlige nyhetsbyrået Anadolu. Ocal var ansatt på Ataturk flyplass. Blant de drepte er 19 utelandske statsborgere fra Saudi-Arabia, Kina, Iran, Irak, Uzbekistan, Ukraina, Tunisia og Jordan. Det er tidligere meldt at minst 13 av de drepte er utenlandske statsborgere. Blant disse er en iraker og en ukrainer. Tre selvmordsbombere sto bak angrepet. De tre terroristene skal ha ankommet flyplassen i taxi. Deretter skal de alle tre ha åpnet ild med automatgevær, én av dem i avgangshallen, før alle tre sprengte seg selv i eller rundt ankomsthallen en etasje under. Det opplyser den tyrkiske statsministeren Binali Yildirim i natt . Derfor tror ekspertene at IS står bak flyplass-angrepet i IstanbulEn overvåkningsvideo som sirkulerer på sosiale medier viser en av terroristene, med våpen i hånd, bli skutt av en politimann. Såret, liggende på bakken, detonerer han selvmordsbeltet sitt. Er du på flyplassen eller i nærheten? Ta kontakt med VG . Tyrkiske myndigheters foreløpige konklusjon er at ekstremistgruppen IS står bak. – De første undersøkelsene tyder på at Daesh (en betegnelse på IS, journ. anm) står bak angrepet. Men etterforskningen er pågående, sier statsminister Binali Yildirym, ifølge CNN. Slik har Tyrkia blitt rammet av terrorangrep Terrorgruppen har så langt ikke påtatt seg skyld for angrepet. President Recep Tayyip Erdogan innkalte tirsdag kveld til krisemøte med statsministeren og sjefen for det tyrkiske forsvaret. I en tale natt til onsdag ber Erdogan om «felles kamp» mot terror. – Om ikke stater, og hele menneskeheten, samler seg til felles kamp mot terrororganisasjoner, kan alt vi frykter bli virkelighet, sier han, og la til: – Det er tydelig at dette angrepet kun er utført for å skape propaganda mot landet vårt, ved å bruke blodet og smerten til uskyldige folk, sier han. Generalsekretær i Nato, Jens Stoltenberg, fordømmer angrepet på flyplassen. 1 av 13EN LAMMET FLYPLASS: Fortvilte passasjerer står utenfor inngangen til flyplassen Atatürk i Istanbul. Et terrorangrep ved inngangen til flyplassen drepte minst 41 mennesker tirsdag kveld. Foto: OZAN KOSE, AFPBilder på sosiale medier viser det som tilsynelatende er store ødeleggelser inne på flyplassen. CNN Türk har også publisert et bilde som viser vegger som har blåst ut på gaten og som dekker drosjeområdet. Fjernsynsbilder viser skadede som blir båret ut fra bygningene. Terroristene skal ha forsøkt å komme seg igjennom et sikkerhetspunkt på vei inn til flyplassen. Sikkerhetspersonell skal der ha åpnet ild mot angriperne, som da detonerte bombene, opplyser tyrkiske myndigheter ifølge Al Jazeera . En av angriperne sprengte seg selv i luften på en parkeringsplass utenfor flyplassen, ifølge nettstedets reporter. 60 millioner personer reiste gjennom Atatürk Airport i fjor. Dette gjør flyplassen til en av de ti mest trafikkerte flyplassene i verden. Dramatisk nedgang i turister til Tyrkia etter terrorangrepDet norske utenriksdepartementet har foreløpig ingen informasjon om at nordmenn er rammet av angrepet. – Det vet vi foreløpig ikke, men utenriksdepartementet har kontakt med ambassaden i Tyrkia for å kartlegge om nordmenn er berørt, sier pressevakt i UD, Hilde Steinfeldt til VG. Hun henviser reisende som skal til eller fra Tyrkia om å sjekke regjeringens nettsider for oppdaterte reiseråd. Flere nordmenn landet i Istanbul rett etter angrepet Både statsminister Erna Solberg (H), utenriksminister Børge Brende (H) og EUs høyrepresentant for utenrikssaker og sikkerhetspolitikk Federica Mogherini har vært ute på Twitter og fordømt angrepet.En gruppe norsk-somaliere befant seg, og befinner seg fortsatt inne på Atatürk-flyplassen i Tyrkia. Gruppen var i Tyrkia på ferie og skulle fly videre til Mogadishu. Oslomannen Mohamed Duale Isse, som er medlem av Bjerke bydelsutvalg i Oslo, sier på telefon til VG at gruppen på 13 norsk-somaliere befant seg i andre etasje på flyplassens transittdel da de hørte høye smell. – Det var så høyt. Det føltes som hele flyplassen ristet, sier Isse som forteller videre at det hele føltes som et stort kaos. Isse sier at gruppen har fått veldig lite informasjon om hva som har skjedd, og at de selv løp rundt for å prøve og finne ut av ting. – Vi har ikke fått vite noe hverken fra norske eller tyrkiske myndigheter. Alt vi vet kommer fra media, sier han. Nå har de fått beskjed om at de skal få fly ut fra Tyrkia rundt midnatt i kveld. Alle i deres reisefølge er i god behold. Også Yasin Ali Sadiiq som er bosatt i Bodø var del av dette reisefølget. Han forteller at det var utrolig mange som gråt, og at barna var veldig redde. – Vi satt på en restaurant og spiste da vi begynte å høre eksplosjoner. Vi var heldige som ikke var i nærheten av inngangen der eksplosjonene gikk av, sier han til VG. I løpet av natten og dagen har de sett store mengder politi og en del fra militæret. – Det lukter som en eksplosjon på flyplassen, sier han.Flyplassen ble stengt i timene etter angrepet tirsdag kveld. Men allerede i natt opplyste Tyrkias statsminister Binali Yildirim at flyvninger fra flyplassen har blitt gjenopptatt. Onsdag formiddag går flytrafikken som normalt igjen ved Atatürk flyplass, ifølge Tyrkias statsminister. Turkish Airlines ber sine kunder om å følge med på flyplassens infoskjermer for å være oppdatert om forsinkelser. Et fly til Oslo som skulle ha tatt av klokken 7.20, ble utsatt til klokken 10.02.
Tre selvmordsbombere skjøt vilt rundt seg før de sprengte seg selv i luften på den travle flyplassen. Tyrkiske myndigheter mistenker at IS står bak angrepet.